AVOCACIÓN DE COMPETENCIAS DELEGADAS NA XUNTA DE GOBERNO LOCAL
ADMINISTRACIÓN LOCAL — Municipal — Meaño (Outros documentos, notificacións e informacións públicas, 31/03/2020)

A Alcaldía, con data 25 de marzo de 2020, ditou a seguinte Resolución: A visto o Real Decreto 463/2020, de 14 de marzo, polo que se declara o estado de alarma para a xestión da situación sanitaria ocasionada polo COVID-19, publicado no Boletín Oficial do Estado n.º 67 de data 14 de marzo de 2020 e as medidas decretadas no mesmo e as instrucións elaboradas pola Federación Galega de Municipios e Provincias en coordinación coa Xunta de Galicia, nas que se propón aos concellos de Galicia a adopción de diversas medidas en tanto persista a situación de emerxencia sanitaria declarada, esta Alcaldía, mediante Resolución de data 16-03-2020, adoptou unha serie de medidas complementarias ás adoptadas mediante Resolución de data13 de marzo de 2020, entre as que se atopa a suspensión das sesións ordinarias dos órganos colexiados municipais. Resultando que a Alcaldía por Resolución, de data 05-07-2019, “Primeiro.— Asumir directamente o exercicio das atribucións que corresponden á Alcaldía ao abeiro da lexislación vixente. Segundo.— Delegar na Xunta de Goberno Local, nos termos do artigo 43.2 e 3 do R. D. 2568/1986, do 26 de novembro, polo que se aproba o Regulamento de Organización, Funcionamento e Réxime Xurídico das Entidades Locais, as seguintes atribucións: 1.—A aprobación dos instrumentos de planeamento de desenvolvemento do planeamento xeral non atribuídos ao Pleno da Corporación, así coma a dos instrumentos de xestión urbanística e dos proxectos de urbanización.2.—As competencias que como órgano de contratación lle corresponden a Alcaldía en materia de contratación, segundo a Disposición adicional segunda, punto 1 e punto 9 da Lei 9/2017, de 8 de novembro, de Contratos do Sector Público, pola que se transpoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014 e os gastos derivados dos mesmos, agás o acordo de iniciación dos expedientes de contratación, previsto no artigo 116.1 da Lei 9/2017, de 8 de novembro, de Contratos do Sector Público e os contratos menores de servizos, subministro e de obras, cun valor estimado igual ou inferior a 20.000,00 € que quedan reservados á Alcaldía.3.—Aprobación das certificacións, facturas e actas de recepción derivadas dos contratos de obras, servizos e subministros delegados no punto anterior e recoñecemento e liquidación de obrigas derivados dos mesmos.4.—A autorización da execución de obras por administración cando sexan da súa competencia.5.—Solicitudes de axudas e subvencións á Deputación Provincial, Xunta de Galicia e Administración do Estado, aceptacións e xustificación de subvencións outorgadas ao Concello, agás nos casos en que esta facultade estea atribuída a outros órganos ou nos casos de urxencia que non poidan demorarse ata a seguinte sesión ordinaria ou extraordinaria que celebre a Xunta de Goberno Locla.6.—O outorgamento de licenza para a teneza de animais potencialmente perigosos.7.—A aprobación da programación de accións, actividades, eventos e festexos que organice o Concello e bases de concursos.8.—Aprobación de bases de axudas e subvencións municipais nos termos regulados nas Bases de Execución do Orzamento. Recoñecemento da obriga á vista das xustificacións presentadas, segundo as Bases de Execución do orzamento e as bases bases das convocatorias.9.—As autorizacións de altas e baixas nos distintos programas e servizos municipais.10.—A aprobación e xustificación de convenios, concertos e acordos de cooperación, colaboración ou calquera outros que se establezan coas administracións públicas ou entidades privadas, agás nos casos en que esta facultade estea atribuída a outros órganos ou nos casos de urxencia que non poidan demorarse ata a seguinte sesión ordinaria.11.—Resolución de solicitudes de devolución de fianzas ou garantías constituidas a favor do Concello de Meaño.12.—Autorización de venda ambulante.13.—Concesión de tarxetas de estacionamento para persoas con discapacidade.14.—Resolución de solicitudes en materia tributaria, concesión de aprazamentos e fraccionamentos para o pago de débedas, e a resolución dos expedientes de devolución de ingresos indebidos. Aprobación de padróns fiscais.15.—Resolución de expedientes de reclamación en materia de responsabilidade patrimonial da Administración.16.—Resolución de recursos de reposición interpostos contra os acordos de Xunta de Goberno Local. Terceiro.— Os actos ditados pola Xunta de Goberno Local no exercicio de competencias delegadas enténdense ditados polo alcalde, delegando expresamente na Xunta de Goberno Local, ao abeiro do artigo 115. c) do Real Decreto 2568/1986, de 2 8 de novembro, polo que se aproba o Regulamento de organización, Funcionamento e Réxime Xurídico das Entidades Locais, a resolución de recursos de reposición interpostos contra os acordos por ésta adoptados. Cuarto.— O alcalde, en calquera momento, poderá asumir as atribucións delegadas por esta Resolución, sen prexuízo de poder avogar en calquera momento as competencias delegadas con arranxo á lexislación vixente sobre procedemento administrativo común. Quinto.— A presente Resolución goza de efectividade desde o día seguinte a data da súa sinatura, sen prexuízo da súa publicación no Boletín Oficial da Provincia e na sede electrónica municipal e da mesma darase conta á Xuntade Goberno para a aceptación das atribucións delegadas e ao Pleno da Corporación, na primeira sesión que se celebre. Sexto.— Notifíquese a presente resolución aos membros membros da Xunta de Goberno Local.” Resultando que para garantir a prestación dos servizos públicos do xeito máis seguro posible a fin de restrinxir as posibles consecuencias da situación xeradas pola alerta sanitaria provocada polo COVID-19, considérase necesario centralizar a toma de decisións que se poidan adoptar nos diferentes ámbitos competenciais do Concello de Meaño, polo que procede que por esta Alcaldía se recuperen as citadas competencias. Considerando o disposto no artigo 10 da Lei 40/2015, de 1 de outubro, de Réxime Xurídico do Sector Público, esta Alcaldía en uso das atribución que lle confire a normativa vixente RESOLVE: 1º.—Avocar temporalmente durante período de duración da emerxencia sanitaria declarada as competencias delegadas na Xunta de Goberno Local, mediante Resolución da Alcaldía de data 5 de xullo de 2019.2º.—Rematado o período de emerxencia sanitario estas competencias volverá a ostentalas a Xunta de Goberno Local de conformidade coa Resolución de delegacións efectuada pola Alcaldía con data 05-07-2019, que se transcribe na parte expositiva desta Resolución.3º.—A presente Resolución surtirá efecto desde o día 25 de marzo de 2020, sen prexuízo da súa íntegra publicación no Boletín Oficial da Provincia e na páxina Web do Concello de Meaño.4º.—Notificar esta Resolución aos membros da Xunta de Goberno Local e publicala no Boletín Oficial da Provincia. Manda e asina o Sr. alcalde Carlos Vieitez Fernández en Meaño, ante min a secretaria-interventora Mª Teresa Escudero Barral, que dou fe.” Meaño, documento asinado e datado dixitalmente ao marxe. O Alcalde Carlos Vieitez Fernández